JayJayThrowThrow/commonwealth-wiki-mix huggingface dataset:
حاصل جمع کا قاعدہ

یہ گنتی کا بنیادی اصول ہے۔ بیان یہ ہے کہ اگر پہلا عمل کرنے کے m راستے ہوں اور دوسرا عمل کرنے کے n راستے اور ان دونوں عملوں کو ایک وقت میں کرنا ممکن نہ ہو، تو پھر پہلا یا دوسرا عمل کرنے کے m + n راستے ہیں۔

مثال کے طور پر اگر کسی کے پاس تین سرخ قمیضیں ہیں اور چار سفید قمیضیں ہیں، تو یہ شخص پہننے کے لیے قمیض چنے، تو
:پہلا عمل:سرخ قمیض چننے کے 3 راستے ہیں اور
:دوسرا عمل: سفید قمیض چننے کے 4 راستے،
اس لیے سرخ یا سفید قمیص پہننے کے 7 راستے ہیں۔

مجموعہ نظریہ میں یہ قاعدہ pairwise disjoint مجموعہ جات کے اتحاد میں ارکان کی تعداد کے لیے استعمال ہوتا ہے۔ اگر مجموعہ S_1 میں ارکان کی تعداد کو \ |S_1| لکھا جائے تو
:|S_{1}|+|S_{2}|+\cdots+|S_{n}| = |S_{1} \cup S_{2} \cup \cdots \cup S_{n}|


زمرہ:تالیفیات
زمرہ:ترکیبیات

fi:Todennäköisyysteoria#Tuloperiaate ja summaperiaate
زمرہ:چھوٹے پیغام خانوں کا استعمال کرنے والے مضامین
آزاد بندرگاہ

ایسی بندرگاہ جو کسٹم کے قواعد و ضوابط اور دوسرے محصولات سے آزاد ہو۔ محصول صرف اس وقت لگایا جاتا ہے جب اشیاء آزاد بندرگاہ سے ملک کے اندرونی حصوں میں منتقل کی جاتی ہیں۔ آزاد بندرگاہوں کا رواج ازمنہ وسطٰی میں شروع ہوا جب بے شمار چھوٹی چھوٹی ریاستوں نے اشیائے ردآمد پر بھاری محصول لگایا اور بحری تجارت خطرے میں پڑ گئی۔ سولہویں صدی میں آزاد بندرگاہوں کی تعداد میں بہت تیزی سے اضافہ ہوا۔ انیسویں صدی میں جب جرائم کو فروغ حاصل ہوا تو بہت سی آزاد بندرگاہیں بند کر دی گیئں۔
یورپ میں کوپن ہیگن، ڈنیرک اور ڈنکرک اور مشرق بعید میں ہانگ کانگ اور سنگاپور 1939ء تک آزاد بندرگاہیں تھیں۔ 1937ء میں امریکا کی پہلی آزاد بندرگاہ سٹیپلیٹن کے مقام پر قائم کی گئی۔ جدید آزاد بندرگاہوں میں دبئی اور گوادر کی بندرگاہیں بھی شامل ہیں۔
بیرونی روابط

* a list of free ports in the European union (.pdf-file; English)
* The German customs administration about freeports and free zones in Germany (German)
* US Customs: About Foreign-Trade Zones
* US Commerce Department (International Trade Administration): U.S. Foreign-Trade Zones Board


زمرہ:تجارتی سامان کی نقل و حمل اور تقسیم
زمرہ:خصوصی اقتصادی منطقات
زمرہ:ذرائع آمدورفت
زمرہ:ویکی ڈیٹا سے مطابقت رکھنے والی مختصر تفصیل
زمرہ:معیشت
آزاد سمندر

بائیں|تصغیر|275px|ایک متحرک تصویر جو دنیا کے پانچ بڑے سمندر یعنی بحر کو ظاہر کر رہی ہے


انگریزی: free ocean اسے عالمی سمندر یعنی world ocean بھی کہا جاتا ہے۔
بین الاقوامی قانون کا یہ اصول کہ کوئی ملک اپنے علاقے کے پانیوں کی سرحد سے باہر سمندر پر اپنا حق ملکیت نہیں جما سکتا۔ یہ اصول پہلے پہلے قدیم دومیوں نے ایجاد کیا تھا۔ اور اس کے زمانے میں تمام ممالک کو جہاز رانی، ماہی گیری اور آبدوز تار بچھانے کا غیر مشروط حق اور آزادی حاصل ہے۔ لیکن بڑی بڑی عالمی طاقتوں نے اکثر اس اصول کی خلاف ورزی کی ہے۔


زمرہ:اجسام آب
زمرہ:بحار
زمرہ:ساحلی و سمندری تغیرات
زمرہ:ویکیپیڈیا خانہ معلومات آبی ہیئت مضامین بدون متناسقات
بحر (سمندر)

thumbnail|بحر اوقیانوس


کبھی کبھی بحر الکاہل، بحر اوقیانوس اور بحر ہند کی توسیع شمار کیا جاتا ہے جو انٹارکٹکا کے گرد موجود ہیں۔

بہت بڑے سمندر کو بحر کہتے ہیں جسے انگریزی میں ocean کہا جاتا ہے۔ مثلا بحر ہند۔ جبکہ نسبتا چھوٹے سمندر کو بحیرہ کہا جاتا ہے۔ مثلا بحیرہ عرب
مزید دیکھیے

* بحیرہ
* محیطیات
* پانی
* سات سمندر
بیرونی رواابط

* دنیا کے بحر اور بحیرہ
حوالہ جات

زمرہ:اجسام آب
زمرہ:بحار
زمرہ:ساحلی و سمندری تغیرات
زمرہ:علم بحریات

زمرہ:فطرت
حریت پسندی

حریت پسندی یا آزاد خیالی اس سیاسی فلسفے کا نام ہے جو شخصی آزادی،جمہوری نظام حکومت اور آزادی تجارت،کا پرچار کرے۔ یعنی خاص ہم پر دین کو لاگو نہ کرو ہمیں اپنی زندگی گزارنے دو۔

آزادی خیالی کی تحریک اٹھارویں اور انیسیویں صدی،کی پیداوار ہے۔ جبکہ درمیانے طبقے کے لوگوں نے جاگیرداری اور مطلق العنانی کے خلاف جدوجہد کی۔ انقلاب امریکا،اور انقلاب فرانس،اسی کی پیداوار ہے۔ سب سے پہلے آزاد خیالی کا لفظ اہل سپین،نے استعمال کیا۔ اور اسی طرح سب سے پہلے آزاد خیال سیاسی جماعت بھی وہیں منظم ہوئی۔ معاشی اعتبار سے آزاد خیالی سے مراد یہ ہے کہ آزاد تجارت، ذاتی ملکیت اور بلا روک ٹوک درآمد اور برآمد کی اجازت ہو۔
* آدم سمتھ
* جارج اورویل
حوالہ جات

آزاد خیالی
زمرہ:اصطلاحات سیاسیات
زمرہ:انفرادیت
زمرہ:تاریخ سیاسی افکار
زمرہ:سیاسی ثقافت
زمرہ:سیاسی حکیمات
زمرہ:سیاسی فلسفہ
زمرہ:ضد فسطائیت
زمرہ:فلسفیانہ تحریکیں
زمرہ:لادینیت
زمرہ:مساوات
زمرہ:معاشرتی نظریات
زمرہ:ویکی ڈیٹا سے مطابقت رکھنے والی مختصر تفصیل
زمرہ:تصورات انسانی حقوق
احساس کمتری

اپنے آپ کا غلط اندازہ لگاتے ہوئے دوسروں کے مقابلے میں خود کو حقیر سمجھنے کو نفسیات کی اصطلاح میں احساس کمتری کہا جاتا ہے۔ اگر کسی موقع پر انسان کسی خاص چیز سے خوفزدہ ہو جائے تو پھر بھی وہ احساس کمتری کا شکار ہو جاتا ہے۔ نفسیات کے ماہرین انسانی ذہن اور اعصابی بدنظمی کی حالت کو بھی اسی بیماری میں شامل کرتے ہیں۔

احساس کمتری معارشروں اور قوموں کی صورت حال کے لیے بھی استعمال کیا جاتا ہے۔ مثلا یہ کہا جاتا ہے کہ امریکہ میں وہ آبادی جو افریقا سے لائ گئی تھی اس قوم کو ایک تاریخی احساس کمتری یا Inferiority Complex ہے۔ اسٹریلیا میں ثقافتی معانوں میں بھی احساس کمتری کی بات کی جاتی ہے، جس کو Cultural Cringe بھی کہا جاتا ہے۔

زمرہ:پیچیدگی (نفسیات)
زمرہ:خود
زمرہ:خوف
زمرہ:فرائڈ
زمرہ:نرگسیت
زمرہ:نفسیات
زمرہ:نفسیاتی امراض
زمرہ:نفسیاتی تجزیہ
زمرہ:ویکی ڈیٹا سے مختلف مختصر وضاحت
احسن اقبال

مسلم لیگ ن سے تعلق رکھنے والے پاکستان کے معروف سیاست دان اور ماہر معاشیات ہیں۔ نواز شریف کے دوسرے دور حکومت میں انھوں نے پروگرام 2010 کا اعلان کیا۔ اگر اس پر عمل کیا جاتا تو پاکستان ایشیا کا ایک مضبوط ترین ملک ہوتا۔ وہ اس پروگرام کے کوآرڈینیٹر اور منصوبہ بندی کمیشن کے ڈپٹی چئیرمین تھے۔ وہ 12 اکتوبر 1999ء تک اپنے عہدے پر فائز رہے۔
سیاسی زندگی

انتخاباتی تاریخ
مزید دیکھیے

* پاکستان مسلم لیگ
حوالہ جات

|-


|-


|-


|-


|-


زمرہ:1959ء کی پیدائشیں
زمرہ:اقدام قتل سے زندہ بچ جانے والے
زمرہ:بقید حیات شخصیات
زمرہ:پاکستان کے وزرائے تعلیم
زمرہ:پاکستان مسلم لیگ (ن) کے سیاست دان
زمرہ:پاکستانی ارکان قومی اسمبلی 1993ء تا 1996ء
زمرہ:پاکستانی ارکان قومی اسمبلی 1997ء تا 1999ء
زمرہ:پاکستانی ارکان قومی اسمبلی 2008ء تا 2013ء
زمرہ:پاکستانی ارکان قومی اسمبلی 2013ء تا 2018ء
زمرہ:پاکستانی ارکان قومی اسمبلی 2018ء تا 2023ء
زمرہ:پاکستانی زیر حراست اور قیدی شخصیات
زمرہ:پنجابی شخصیات
زمرہ:پی اے ایف کالج سرگردھا کے فضلا
زمرہ:گورنمنٹ کالج یونیورسٹی لاہور کے فضلا
زمرہ:وارٹن اسکول آف یونیورسٹی آف پنسلوانیا کے فضلا
زمرہ:لاہور کے سیاست دان
زمرہ:نواز شریف انتظامیہ
زمرہ:پاکستان کے وزرائے داخلہ
زمرہ:یونیورسٹی آف انجینئرنگ اینڈ ٹیکنالوجی، لاہور کے فضلا
زمرہ:ہارورڈ یونیورسٹی کے فضلا
زمرہ:ویکی ڈیٹا سے مختلف مختصر وضاحت
زمرہ:پاکستانی ارکان قومی اسمبلی 2024ء تا 2029ء
زمرہ:پاکستان
زمرہ:پاکستانی ارکان قومی اسمبلی 1990ء تا 1993ء
زمرہ:پاکستانی اشتراکیت مخالف
زمرہ:فوجی تاخت میں معزول شدہ قائدین
زمرہ:جمہوریت کے پاکستانی فعالیت پسند
زمرہ:پاکستانی سنی
زمرہ:وزرائے پاکستان
زمرہ:ایوان زیریں پاکستان کے ارکان
زمرہ:ویکی منصوبہ پاکستان کے مضامین
اجزائے ضربی

اجزائے ضربی (factorization) ہر عدد کے جتنے صحیح قاسم ہوں ان سب کو اجزائے ضربی کہتے ہیں۔

جب ایک عدد دوسرے عدد کو پورا پورا تقسیم کر دے تو اول عدد کو دوسرے عدد کا جزو ضربی کہلاتا اور دوسرا عدد اول عدد کا ضعف کہلاتا ہے۔ دوسرے الفاظ میں جب کوئی جملہ دو یا دو سے زیادہ جملوں کا حاصل ضرب ہو تو ان میں سے ہر ایک جملہ اس حاصل ضرب کا جزو ضربی کہلاتا ہے۔
عام طریقے

ہائسٹ کامن فیکٹر

ہائسٹ کامن فیکٹر یا ایچ سی ایف معلوم کر کے اسے تمام تر اجزاء کے ساتھ ضرب (ملٹی پلائی) کریں،مثلاََ:
:6x^3y^2 + 8x^4y^3 - 10x^5y^3 = (2x^3y^2)(3) + (2x^3y^2)(4xy) + (2x^3y^2)(-5x^2y) = (2x^3y^2)(3 + 4xy -5x^2y).
گروہ بندی (گروپنگ) کے ذریعے

جب چار اجزاء ہوتے ہیں تو اس کے لیے گروہ بندی کا اصول استعمال کیا جاتا ہے، البتہ یہ طریقہ ہر جگہ کام نہیں کرتا۔ گروہ بندی کا طریقہ کار یہ ہے :
:ہم اس گروہ کی اجزائے ضربی کرتے ہیں : 4x^2+20x+3xy+15y \,:
# یکساں اجزاء کو گروہ بند کریں، (4x^2+20x)+(3xy+15y),\,
# ہائسٹ کامن فیکٹر (سب سے بڑا مشترک عدد) کو قوسین سے نکالے (یعنی اس کو بطور کامن فیکٹر لیں)، 4x(x+5)+3y(x+5),\,
# جو دو اجزاء قوسین (بریکٹس) میں ہیں وہ ایک جیسے ہیں لہذا ان کو ایک مرتبہ لیا جائے گا اور جو دو اجزا بریکٹوں سے باہر ہیں ان کو بھی لیا جائے گا۔ , (x+5)(4x+3y).\,
فارمولے

اجزائے ضربی کے لیے مختلف فارمولے بھی مختص ہیں جن کے ذریعے بہت سے ایکویشنوں کو حل کیا جا سکتا ہے۔
دو مربع کے درمیان تفریق

جب دو ایک مربع دوسرے مربع سے منفی ہو رہاہو تو فیکٹرائزیشن کے رو سے درجہ ذیل فارمولا استعمال کیا جاتا ہے :
: a^2 - b^2 = (a+b)(a-b),\,\!
یہ فارمولا بہت سے حساس قسم کے فیکٹرائزیشن کے لیے کارآمد ہے مثال کے طور پر:
:\begin{align}
a^2 + 2ab + b^2 - x^2 +2xy - y^2 &= (a^2 + 2ab + b^2) - (x^2 -2xy + y^2) \\
&= (a+b)^2 - (x -y)^2 \\
&= (a+b + x -y)(a+b -x + y).
\end{align}
درج بالا ایکویشن میں سب سے پہلے پورے ایکویشن کو دو بنیادی گروہ میں بند کیا گیا یعنی (a^2 + 2ab + b^2) اور (x^2 -2xy + y^2)، ان دو اجزاء پر (a+b)^2 اور (a-b)^2 کا فارمولا لگایا گیا اس کے بعد اسے عام طریقے سے حل (سمپلیپائی) کیا گیا جیسے فیکٹرائزیشن میں کیا جاتا ہے۔
دو مکعبوں (کیوب) کو جمع کرنا

مکعب کے دو فارمولے ہیں، جب جمع ہو رہا ہو تو یہ فارمولا ہے :
: a^3 + b^3 = (a + b)(a^2 - ab + b^2),\,\!
اور جب منفی ہو رہا ہو تو یہ فارمولا ہے :
: a^3 - b^3 = (a - b)(a^2 + ab + b^2).\,\!
چار ڈگری والے ٹرم

جن ٹرمز کے چار ڈگری یا پاورز ہو ان کے لیے یہ فارمولا استعمال کیا جاتا ہے :
: a^4 - b^4 = (a^2 + b^2)(a^2 - b^2) = (a^2 + b^2)(a + b)(a - b).\,\!
کسی بھی دیگر پاورز والے ایکویشن کے لیے

درج بالا فارمولے صرف ان ٹرمز کے بتائے گئے تھے جن کے پاورز یا تو 2 ہو یا 3 یا 4، لیکن اس کے علاوہ کسی اور پاور کے لیے بھی فارمولا موجود ہے، یہاں پر کسی بھی پاور کے لیے فارمولا میں n استعمال کیا گیا ہے :
:منفی والا فارمولا :
: a^n - b^n = (a-b)(a^{n-1} + ba^{n-2} + b^2 a^{n-3} + \ldots + b^{n-2} a + b^{n-1} ).\!
:جمع ولا فارمولا:
: a^n + b^n = (a+b)(a^{n-1} - ba^{n-2} + b^2 a^{n-3} - \ldots - b^{n-2} a + b^{n-1} ).\!
حوالہ جات

زمرہ:ابتدائی الجبرا
زمرہ:حساب
زمرہ:ویکی ڈیٹا سے مطابقت رکھنے والی مختصر تفصیل
ویب بیسڈ اردو وزی وگ ایڈیٹر

ویب وزی وگ اردو ایڈیٹر

ویب وزی وگ اردو ایڈیٹر کا۔ وزی وگ انگریزی کے الفاظ "what you see is what you get" کا مخفف ہے۔ اگرچہ یہ کام ابھی تک تجرباتی سطح پر ہے لیکن اس کے باوجود اسے ویب اپلیکیشنز میں استعمال کیا جا سکتا ہے۔ اسے نبیل نے اردو ویب پر پیش کیا جبکہ اس سے پہلے نبیل اردو ویب پیڈ اور اردو اوپن پیڈ سادہ تحریر مدون کرنے کے لیے پیش کر چکے ہیں جسے بہت سی اردو کی ویب سائٹس استعمال کر رہی ہیں۔
کمیاں

اس میں تحریر کو مختلف انداز میں فارمیٹ نہیں کیا جا سکتا جبکہ وزی وگ ایڈیٹر ایک ورڈ پروسیسر کی مانند کام کرتے ہیں اور ان میں استعمال کی گئی فارمیٹنگ کا نتیجہ سکرین پر ہی نظر آ جاتا ہے۔ اس کے علاوہ یہ تمام بڑے براؤزر میں صحیح کام نہیں کرتا۔
ماخذ سافٹ وئیر

نبیل نے نئے سرے سے اطلاقیہ بنانے کی بجائے دو موجودہ وزی وگ ایڈیٹرز ٹائنی ایم سی ای (TinyMCE) اور ایف سی کے ایڈیٹر (FCKEditor) میں اردو سپورٹ شامل کی ہے۔ یہاں پیش کیے گئے وزی وگ ایڈیٹر ٹائنی ایم سی ای اور ایف سی کے ایڈیٹر کے حالیہ ورژنز (ٹائنی ایم سی ای 2.1.0 اور ایف سی کے ایڈیٹر 2.4.2) پر مبنی ہیں۔ TinyMCE اور FCKEditor مشہور آزاد مصدر (open source ) ویب بیسڈ وزی وگ ایڈیٹر ہیں اور اکثر کونٹینٹ منیجمنٹ سسٹم ان ایڈیٹرز کو مواد شامل کرنے کے لیے استعمال کرتے ہیں۔ مثال کے طور پر ورڈپریس، جملہ اور ممبو سوفٹویر میں ٹائنی ایم سی ای ایڈیٹر شامل ہوتا ہے۔
حوالہ جات


http://www.urduweb.org/mehfil/showthread.php?t=649

زمرہ:ویب ایڈیٹر
اے ڈی ایس ایل 2+

براڈبینڈ پہنچانے والی ٹیکنالوجی اے ڈی ایس ایل اب بدل کر اے ڈی ایس ایل 2+ ہونے والی ہے جس سے انٹرنیٹ کا نقشہ ہی بدل جائے گا۔

اس میں کوئی شک نہیں کہ براڈبینڈ کے بغیر انٹرنیٹ کی رفتار کافی کم ہوتی ہے۔ مگر لوگوں تک براڈبینڈ پہنچانے کے لیے کئی مسائل کا سامنا کرنا پڑتا ہے۔ شہروں تک تیز رفتار والے براڈبینڈ کنیکشن پہنچانے کے لیے شہروں کے پرانے فونوں کے نظام کا استعمال کیا جاتا ہے۔ یہ نظام تقریباً سو سال پرانے ہو سکتے ہیں۔

لوسینٹ ٹیکنالوجیز کے کرس ڈی کورسی بوور کا کہنا ہے کہ آج کل تین کلوہرٹز کے لیے بنی تاروں کے ذریعے ایک سیکنڈ میں پچیس میگا بٹز بھیجنے کی کوشش کی جا رہی ہے۔

اے ڈی ایس ایل یعنی ایسمٹرک ڈجیٹل سبسکرائبر ( Asymmetric Digital Subscriber ) لائن کا مطلب ہے استعمال کرنے والوں اور ایکسچینج کے درمیان رابطہ اور اس کے ذریعے اس مسئلہ کا حل نکالا گیا ہے۔

کمپیوٹر ایکٹو میگزین کے ڈائلین آرمبرسٹ کے مطابق یہ پرانی ٹیکنالوجی کے ذریعے نئی ٹیکنالوجی کو سامنے لانے کا ایک بہترین طریقہ ہے۔ اگلے ایک یا دو ماہ میں اے ڈی ایس ایل 2+ عام استعمال کے لیے دستیاب ہو جائے گی۔ اس سے انٹرنیٹ کی رفتار مزید تیز ہو جائے گی اور بینڈوڈتھ بھی بڑھ جائے گی۔

ماہرین کا کہنا ہے کہ اے ڈی ایس ایل کو پرانی تانبے کی تاروں کے ذریعے لوگوں تک پہنچانا پسندیدہ نہیں ہے مگر کمپنیاں انھیں بدلنے کے لیے پیسے خرچ نہیں کرنا چاہتیں۔ خیال کیا جاتا ہے کہ جن علاقوں میں آبادی زیادہ ہے وہاں انٹرنیٹ اور تیز ہو جائے گا کیونکہ ان علاقوں میں اس نئی ٹیکنالوجی کا استعمال کرنا کمپنیوں کے لیے زیادہ مفید ہے۔ مگر جو لوگ شہروں سے باہر رہتے ہیں اور جنہیں انٹرنیٹ کی سب سے زیادہ ضرورت ہے ان کی زندگیوں پر اس کا کوئی اثر نہیں پڑے گا۔
حوالہ جات

http://forums.com.pk/showthread.php?t=11714

زمرہ:براڈبینڈ
گروہ (دوری جدول)

گروہ، جسے عام طور پر انگریزی میں گروپ (group) یا (family) فیملی کہا جاتا ہے، دوری جدول (periodic table) میں موجود عمودی کالموں کو کہتے ہیں۔ ایک جدید اور معیاری دوری جدول میں 18 گروہ موجود ہیں۔
تفصیل

جدید تعریف کے مطابق، ایک گروہ میں موجود تمام کیمیائی عناصر کے ہر ایٹم میں بیرونی شیل یا مدار میں موجود الیکٹرونز کی ترتیب یعنیconfiguration یا عام الفاظ میں ترتیب ایک جیسی ہوتی ہے۔ ایک کیمیائی عنصر کی تقریباً تمام کیمیائی خصوصیات کا دارمدار، ایٹم کے بیرونی شیل میں موجود الیکٹرونز کی ترتیب اور تعداد پر ہوتا ہے۔
گروہ میں عناصر کا رجحان

ایک گروہ میں اگر اوپر سے نیچے کی طرف چلا جائے تو بالترتیب ہر آنے والے نئے عنصر میں ایک نئے شیل یا مدار کا اضافہ ہوتا جاتا ہے، یوں اوپر سے نیچے ایٹموں کے رداس میں اضافہ ہوتا چلا جاتا ہے۔ الیکٹرون افینٹی اور آونائزیشن پاور بھی اوپر سے نیچے کم ہوتی چلی جاتی ہے۔

== مزید دیکھیے ==* دور (دوری جدول) Period* دوری جدولPeriodic Table

زمرہ:دوری جدول
زمرہ:گروہات کیمیائی عناصر
زمرہ:ویکی ڈیٹا سے مطابقت رکھنے والی مختصر تفصیل
دور (دوری جدول)

دوری جدول میں موجود افقی قطاروں horizontal lines کو دور کہتے ہیں۔ اس کو انگریزی میں پیریڈ period کہتے ہیں۔ اگر ایک ہی دور میں بائیں سے دائیں چلا جائے تو ہر آنے والے نئے کیمیائی عنصر میں ایک نئے الیکٹرون کا اضافہ ہوا چلا جاتا ہے اور ہر دور کے ختم ہونے تک تمام مداروں میں الیکٹرونز سمانے کی صلاحیت بھی پوری ہو جاتی اور اس طرح اگلے گروہ (دوری جدول) کا پہلا عنصر آ جاتا ہے جس کے بیرونی ترین مدار میں صرف ایک الیکٹرون موجود ہوتا ہے اور اس طرح پھر بائیں سے دائیں اس کے آخری مدار تک الیکٹرونز کی تعداد بڑھتی چلی جاتی ہے۔ جیسے جیسے ایٹمی نمبر بڑھتا ہے مدار میں موجود الیکٹرونز ذیل کے طریقے سے بڑھتے ہیں۔ مدار کے ذیلی مدارچوں orbitals کی ترتیب دکھائی گئی ہے۔

1s
2s 2p
3s 3p
4s 3d 4p
5s 4d 5p
6s 4f 5d 6p
7s 5f 6d 7p
6f 7d 7f

...
دوری جدول میں کل 7 دور ہوتے ہیں۔
مزید دیکھیے

* گروہ (دوری جدول) Group
* دوری جدولPeriodic Table

زمرہ:دوری جدول
زمرہ:گروہات کیمیائی عناصر
زمرہ:طبیعیات
کتب التاریخ و سیر (سیرت)

سیرتِ حلبیہ

اردو میں ترجمہ ہو چکا ہے۔ کاپی رائیٹ کے بارے میں علم نہیں۔ مترجم مولانا محمد اسلم قاسمی، چھ جلدیں، اشاعت از جامعہ نعیمیہ۔ موضوع سیرت النبی
البدایه و النھایه

اسے امام ابن کثیر نے تحریر کیا اور تاریخ پر ایک نہایت مفید کتاب ہے۔ کسی تعارف کی محتاج نہیں۔ اردو ترجمہ نفیس اکیڈمی نے کیا ہے۔ چونکہ یہ اکیڈمی بند ہو چکی ہے اس لیے یقینی طور پر کاپی رائیٹ کا مسئلہ بھی ختم ہو گیا ہو گا۔ کاپی رائیٹ اگر ادارے کے نام پر ہیں تو اُس کے بند ہونے کے 5 سال کے بعد کتابیں کاپی رائیٹ سے آزاد ہو جاتی ہیں۔
تاریخ طبری

کسی تعارف کی محتاج نہیں امام ابن جریر طبری نے اسے تحریر کیا اور اس خوبی سے کہ آنے والی تاریخ کی تمام تر دیگر کتب کی بنیاد اسی پر رکھی گئی ہے۔ اس کا ترجمہ بھی نفیس اکیڈمی نے کیا ہے اور امید ہے کہ کاپی رائیٹ سے آزاد ہو گا۔
تاریخ ابوالفدا

بہت ہی مختصر مگر بہت ہی جامع۔ اس کا اردو ترجمہ مولوی کریم الدین نے کیا ہے جو کاپی رائیٹ سے آزاد ہے۔ شبلی نعمانی نے الفاروق میں اس کتاب کی بہت تعریف کی ہے۔
الطبقات الکبریٰ

اردو ترجمہ نفیس اکیڈمی نے کیا ہے اور بعض علما کی رائے ہے کہ یہ کتاب امہات الکتب میں سے ہے۔
تاریخِ مسعودی

ترجمہ از نفیس اکیڈمی
تاریخ الخلفا

اسے حافظ جلال الدین سیوطی نے تحریر کیا ہے۔ اردو ترجمہ ہو چکا ہے جو دارالمصنفین بھیرہ شریف نے کیا ہے۔ بہت اہم کتاب ہے۔
مدارج النبوۃ

اردو ترجمہ ہو چکا ہے اور اغلبا کاپی رائیٹ سے پاک ہے۔
سیرت ابن ہشام

بہت عمدہ ماخذ ہے اور زیادہ تر سیرت کی کتب اسی کتاب کو بنیاد بنا کر لکھی گئی ہیں۔ اس کا اردو ترجمہ بھی ہو چکا ہے۔
احیاء العلوم

امام غزالی کی شہرہ آفاق کتاب اردو ترجمہ از ادارہ دار الاشاعت کراچی۔ (شاید کاپی رائیٹ سے آزاد نہیں ہے)۔

اسلامی تاریخ پر نئی کتاب میں ڈاکٹر ابوزہرہ مصری کی تاریخ المذاہب الاسلامی کا نام سرفہرست ہے۔
عربی سیرت کتب

ان کتب کے اردو ترجمہ کا علم نہیں مگر سیرت کے انتہائی کتب ہیں۔

الاستیعاب فی تمیز الاصحاب


فتوح البلدان

انصاف الاشراف (احمد بن یحیٰ بن جابر البلاذری)
حوالہ جات

http://www.urduweb.org/mehfil/showthread.php?t=1609

زمرہ:سیرت
رمزی یوسف

بائیں|تصغیر|رمزی یوسف کی فائل فوٹو
* پیدائش۔ 20 مئی، 1967ء

رمزی یوسف یا رمزی محمد یوسف کا پیدائشی نام عبد الباسط كريم ہے۔ یہ اور بھی بہت سے ناموں سے جانے جاتے ہیں۔ رمزی یوسف کویت میں ایک پاکستانی فلسطینی گھرانے میں پیدا ہوئے۔ 1993ء میں ہونے والے ورلڈ ٹریڈ سینٹر بم دھماکوں الزام انھی پر ہے۔ (ورلڈ ٹریڈ سینٹر بم دھماکے 1993ء ) وہ1995ء میں اسلام آباد میں القاعدہ کے ایک خفیہ ٹھکانے سے پاکستانی حکام کے ہاتھوں گررفتار ہوئے تھے۔ اور پھر انھیں امریکی حکام کے حوالے کر دیا گیا۔ انھوں نے امریکی عدالت میں اپنے پر لگائے گئے الزامات کو قبول کیا۔ انھیں زندگی بھر کی قید کی سزا سنائی گئی ہے۔ رمزی یوسف کے چچا خالد شیخ محمد بھی القاعدہ کے ایک سینئر رکن تھے جو بعد میں بھی گررفتار ہوئے۔
سوانح حیات

یوسف کویت میں پیدا ہوئے۔ ان کے والد اور چچا خالد شیخ محمد کا تعلق بلوچستان، پاکستان سے تھا۔ ان کی والدہ ایک فلسطینی خاتون ہیں۔ ان والد ایک مہندس(انجینئر) تھے جو کویتی ہوائی کمپنی کے لیے کام کرتے تھے۔ زمانہ طالب علمی میں وہ تاریخ اور انگریزی زبان میں کافی عبور رکھتے تھے۔ وہ انگریزی، عربی، اردو، عبرانی اور بلوچی زبانیں بولتے ہیں۔ انھوں نے اپنی الیکٹریکل انجرئنگ کی ڈگری West Glamorgan Institute (جو اب Swansea Metropolitan University ہے), Swansea, Wales, سے حاصل کی اور مصر کے ایک اسلامی ادارے سے عملی زندگی کا آغاز کیا۔

زمرہ:1967ء کی پیدائشیں
زمرہ:1968ء کی پیدائشیں
زمرہ:القاعدہ
زمرہ:بقید حیات شخصیات
زمرہ:بلوچ شخصیات
زمرہ:پاکستانی بیرون ملک قید افراد
زمرہ:پاکستانی قاتل قرار شخصیات
زمرہ:بیسویں صدی کے مجرمین
زمرہ:1960ء کی دہائی کی پیدائشیں
زمرہ:ریاستہائے متحدہ میں مذہبی بنیاد پر تشدد کی حوصلہ افزائی کے مرتکب
زمرہ:ویکی ڈیٹا سے مختلف مختصر وضاحت
زمرہ:امریکیت مخالف
خاکسار تحریک

200px|بائیں|چوکھٹا|علامہ مشرقی عنایت اللہ خاں|علامہ مشرقی، [[خاکسار کے روپ میں]]

خاکسار تحریک تقسیم ہند سے پہلے کی ایک نیم فوجی جماعت، جس کے بانی علامہ مشرقی عنایت اللہ خان تھے۔ یہ تنظیم بیلچہ پارٹی کے نام سے بھی مشہور تھی کیونکہ اس کے پیروکار کندھے پر بیلچہ رکھ کر چلتے تھے ان کا باقاعدہ خاکی یونیفارم تھا۔ ہر خاکسار کے لیے لازم تھا کہ وہ خاکی یونیفارم پہنے بلکہ نماز روزہ کی پابندی لازم تھی اس سلسلہ میں کوئی عذر قابل قبول نہ تھا غلطی کرنے والے خاکسار کو جسمانی سزا بھی دی جاتی تھی۔ شاعر ن م راشد 1937ء میں اس خاسار تحریک کا حصہ بنے اور ڈیڑھ سال تک تحریک سے وابستہ رہے۔

مارچ 1940ء میں خاکساروں نے اندرون لاہور جلوس نکالاجوکہ فوجی پریڈ سے ملتا جلتاتھاجلوس بھاٹی دروازہ سے شروع ہوا حکومت نے اسے خلاف قانون قرار دے کر روکنے کی کوشش کی۔ ڈبی بازار کے پاس برطانوی پولیس آفیسر نے جلوس روکنے کا حکم جاری کیا جس سے خاکسار مشتعل ہو گئے انھوں نے پولیس پر حملہ کر دیا جس کے نتیجہ میں پولیس آفیسر مارا گیا پولیس نے گولی چلادی جس کے نتیجہ میں بہت سے خاکسار شہید ہوئے۔ کافی خون خرابے کے بعد حکومت نے اس کو کالعدم قرار دے کر پابندی لگا دی تھی۔ پاکستان بننے کے بعد یہ جماعت دوبارہ بحال ہوئی۔ اس جماعت کے کارکن خاکسار کہلاتے ہیں اور وہ عمومی طور پر خاکی رنگ کا لباس پہنتے ہیں۔ تقسیم سے پہلے یہ جماعت تقسیم ہند کے خلاف تھی لیکن بعد میں حمایتی بن گئی۔
حوالہ جات

زمرہ:بھارت کی سیاسی جماعتیں
زمرہ:بھارت میں اسلام
زمرہ:بھارت میں کالعدم سیاسی جماعتیں
زمرہ:بھارت میں 1948ء کی تحلیلات
زمرہ:برطانوی ہندوستان
زمرہ:پاکستان کی سیاسی تاریخ
زمرہ:پاکستان کی سیاسی جماعتیں
زمرہ:پاکستانی سیاسی اصطلاحات
زمرہ:تاریخ ایشیا
زمرہ:تاریخ پاکستان
زمرہ:تاریخ جنوبی ایشیا
زمرہ:تاریخ لاہور
زمرہ:تاریخ ہندوستان
زمرہ:تحریک آزادی ہند
زمرہ:تحریک پاکستان
زمرہ:تحریکیں
زمرہ:تقسیم ہند
زمرہ:مقالے جن میں انگریزی زبان کا متن ہے
زمرہ:ویکی ڈیٹا سے مختلف مختصر وضاحت
زمرہ:ہندوستان میں جنگ عظیم دؤم
مقعد

علم تشریح میں مقعد (anus) سے مراد غذائی نالی (معدی امعائی حلقہ) کے اس آخری مقام کی ہوتی ہے کہ جو اسی نالی کے ابتدائیییی مقام یعنی منہ (mouth) کی طرح جسم سے باہر کھلتا ہے اور چونکہ غذائی نالی میں موجود آنت کا آخری حصہ مستقیم (rectum) کہلایا جاتا ہے اسی لیے مقعد کی تعریف یوں بھی کر سکتے ہیں کہ یہ وہ مقام ہوتا ہے کہ جہاں مستقیم (ریکٹم) جسم سے باہر کھل جاتی / جاتا ہے۔ علم طب میں اسے شرج بھی کہا جاتا ہے۔


زمرہ:معدی امعائی حلقہ
زمرہ:نظام انہضام
زمرہ:دبر
زمرہ:تولیدی نظام
زمرہ:فضلہ
زمرہ:علم تشریح الاعضا
نتائج

کرکٹ کے کھیل میں میچ کے تین نتائج ہو سکتے ہیں یعنی جیت، ہار، برابر یا ڈرا۔ البتہ ایک روزہ کرکٹ میں میچ کسی نتیجے بغیر بھی ختم ہو سکتا ہے۔
جیت یا ہار

ایک ٹیم کی جیت اس وقت ہوتی ہے جب میچ کے اختتام پر ایک ٹیم دوسری ٹیم سے زائد رنز بنا لے یا ایک ٹیم دوسری ٹیم کو مجموعہ رنز حاصل کرنے سے پہلے آؤٹ کر لے۔ اور اگر میچ مقررہ وقت تک نتیجہ خیز نہ ہو تو وہ برابر یا کسی نتیجے کے بغیر ختم ہوتا ہے۔
برابر

ایک میچ برابر اس وقت ہوتا ہے جب میچ کے اختتام تک دونوں ٹیموں کے مجموعی رنز برابر ہوں۔ صرف ایک روزہ میچ ہی برابر ہو سکتا ہے۔
ٹیسٹ میچ برابر نہیں ہو سکتا۔ اگر مقررہ وقت تک ٹیسٹ میچ کا کوئی نتیجہ سامنے نہ آئے تو اسے ڈرا کہتے ہیں۔ ٹوئنٹی/20 کرکٹ میں میچ بھی جیت یا ہار پر ہی ختم ہو سکتا ہے یعنی برابر ہونے کے نتیجے میں سپر اوور ہوتا ہے۔
ڈرا

میچ کے ختم ہونے تک کسی ایک ٹیم کی جیت نہ ہو یا میچ برابر رہے تو اس صورت میں میچ کو ڈرا قرار دیا جاتا ہے۔ یعنی میچ بغیر کسی نتیجے کے ختم ہو گا۔ صرف ٹیسٹ میچ ہی ڈرا ہو سکتا ہے۔ یعنی ٹیسٹ میچ کے مقررہ وقت تک دونوں ٹیموں کی دو دو اننگز ختم نہ ہوں تو اسے ڈرا مانا جاتا ہے۔ ایک روزہ میچ ڈرا نہیں ہو سکتا۔
نو رزلٹ

نو رزلٹ کا مطلب ہے میچ بغیر کسی نتیجے کے ختم ہونا۔ لیکن یہ صرف ایک روزہ میچ میں استعمال ہوتا ہے۔ یعنی کسی وجہ سے ایک روزہ میچ میں دونوں ٹیموں کی اننگز ختم نہ ہو تو اسے بغیر کسی نتیجے کے ختم کیا جاتا ہے۔ یہ عموما اس صورت میں ہوتا ہے کہ خراب موسم کی وجہ سے دونوں ٹیمیں اپنی اپنی اننگز ختم نہ کر پائیں۔

اگر میچ کے دوران خراب موسم کی وجہ سے میچ روکنا پڑے اور دونوں ٹیمیں کم از کم بیس (20) اوورز کھیل سکتی ہوں تو اس صورت میں ڈک ورتھ-لیوس-اسٹرن طریقہ استعمال میں آتا ہے۔ اگر کوئی ایک ٹیم بیس اوورز سے کم اوورز کھیلی ہو اور میچ روکنا پڑے تو میچ بغیر کسی نتیجے کے ختم ہوگا۔
ادھورا چھوڑنا

اگر ایک روزہ میچ کسی وجہ سے نہ کھیلا جا سکے تو اسے ادھورا میچ سمجھا جاتا ہے۔ یہ میچ ریکارڈ میں نہیں لکھا جاتا۔

جولائی 2004ء سے پہلے اگر میچ میں ٹاس ہو چکا ہو لیکن ایک بھی گیند پھینکی نہ جا سکی ہو تو اسے ادھورا میچ سمجھا جاتا تھا۔ جولائی 2004 میں یہ قانون بدل دیا گیا۔ اب اگر میچ میں ٹاس ہو چکا ہو مگر ایک بھی گیند نہ ہو سکے تو اسے بغیر کسی نتیجے کے یا نو رزلٹ مانا جائے گا۔ اور یہ میچ کھلاڑیوں کے ریکارڈ میں لکھے جائیں گے۔
انعامیہ

کرکٹ میں امپائر ایک ٹیم کو فاتح اس صورت میں بھی قرار دے سکتا ہے کہ جب دوسری ٹیم کھیلنے سے انکار کر دے یا شکست تسلیم کر لے۔

کرکٹ کی تاریخ میں یہ صرف ایک مرتبہ ہوا ہے جب 20 اگست، 2006ء کو امپائر ڈیرل ہیئر اور بلی ڈاکٹرو نے برطانیہ کو پاکستان کے مقابلے ایک میچ میں فاتح قرار دیا جب پاکستان نے چائے کی وقفے کے بعد میدان میں آنے سے انکار کر دیا تھا۔ امپائر ڈیرل نے اس میچ میں پاکستانی ٹیم پر گیند کی شکل تبدیل کرنے کا الزام لگایا تھا۔

زمرہ:کرکٹ
کرکٹ کے قوانین

کرکٹ کو جن اصولوں کے تحت کھیلا جاتا ہے اس کو قوانینِ کرکٹ کا نام دیا گیا ہے۔ ان کو بدلنا اور ان کی تشکیل میلبورن کرکٹ کلب کے ذمہ ہے۔ البتہ انٹرنیشنل کرکٹ کونسل ان قوانین پر بحث کرتی ہے جس کے بعد ان کو قانون کی شکل دی جاتی ہے۔ اس وقت تک ان میں 42 قانون موجود ہیں۔

کرکٹ ان کچھ کھیلوں میں شامل ہے جن کے اصولوں کو قانون کا نام دیا گیا ہے۔
* قانون 1:
کھلاڑی۔ ایک ٹیم میں گیارہ کھلاڑی ہوتے ہیں جن میں سے ایک قائد یا کپتان ہوتا ہے۔
* قانون 2:
متبادل۔ کھلاڑی کے زخمی ہونے کی صورت میں متبادل کھلاڑی کو کھلایا جا سکتا ہے۔ لیکن متبادل کھلاڑی گیند بازی یا بلے بازی نہیں کر سکتا۔ نہ وہ وکٹ کیپر کھڑا ہو سکتا ہے اور نہ کپتان کی حیثیت سے کھیل سکتا ہے۔
بلے باز کی زخمی ہونے کی صورت میں متبادل کھلاڑی بلایا جا سکتا ہے جو زخمی بلے باز کی جگہ بھاگ سکتا ہے البتہ اصل کھلاڑی ہی بلے بازی کر سکتا ہے۔ بلے باز زخمی ہونے کی صورت میں میدان چھوڑ کا جا بھی سکتا ہے اور اننگز کی دوران ٹھیک ہونے کی صورت دوبارہ بلے بازی کرنے کے لیے آ سکتا ہے۔
* قانون 3:
امپائر۔ میچ کے دوران تین امپائر ہوتے ہیں جو میچ کو منضم تریقے سے چلانے اور اہم فیصلہ کرنے کے فرائض انجام دیتے ہیں۔ دو امپائر میدان میں ہوتے ہیں اور ایک میدان کے باہر۔ باہر بیٹھنے والا امپائر جو تیسرا امپائر کہلاتا ہے وہ باقی دو امپائروں کو فیصلہ کرنے میں مدد کرتا ہے۔
* قانون 4:
اسکورر۔ میچ کے دوران در اسکورر ہوتے ہیں جو اسکور رکھتے ہیں۔
* قانون 5:
گیند۔ گیند کی چورائی 8 13/16 اور 9 انچ (22.4 سینٹی میٹر اور 22.9 سینٹی میٹر) کے درمیان ہوتی ہے۔ اور اس کا وزن 5.5 اور 5.75 اونس (155.9 گرام اور 163 گرام) ہوتا ہے۔ میچ کے دوران صرف ایک گیند استعمال ہو سکتا ہے۔ گم ہونے کی صورت میں اسی ساخت کا گیند استعمال کیا جا سکتا ہے۔
ہر اننگز کے شروع میں نیا گیند استعمال ہوتا ہے۔ ٹیسٹ میچ کے دوران ہر 80 اوور کے بعد فیلڈ کرنے والی ٹیم نیا گیند استعمال کر سکتی ہے۔ کرکٹ میں گیند بہت اہم کردار ادا کرتا ہے۔


اور بھی بہت سے قوانین ہوتے ہیں جنہیں دھیرے دھیرے یہاں لکھا جائے گا۔

زمرہ:کرکٹ
زمرہ:کرکٹ قوانین و ضوابط
زمرہ:1744ء کے کام
زمرہ:ویکی ڈیٹا سے مطابقت رکھنے والی مختصر تفصیل